Bier (Apiformes)

Bier (Apiformes, også kaldet Anthophila) er en gruppe af årevingede insekter, der lever af blomsterstøv (pollen) og nektar. De har stor betydning som bestøvere. Sammen med gravehvepsene udgør bierne overfamilien Apoidea. Der er beskrevet omkring 20.000 biarter. Der er 292 forskellige arter af bier i Danmark. Heraf er 29 arter af humlebier, hvoraf 21 er redebyggende og lever i kolonier med en dronning og arbejderbier, ligesom honningbien. Andre  humlebier snylter på de redebyggende arter.  Det ældste fossil af en bi med pollen menes at være 100 millioner år.

Bier opdeles i 7 familier (Andrenidae (67), Apidae (83), Colletidae (28), Halictidae (61), Megachilidae (49), Melittidae (8), Stenotritidae (0) ) hvor af de første 6 af familierne, har medlemmer der lever i danmark. Den sidste gruppe lever udelukkende i Australien. Antallet af arter i Danmark er angivet i parentes efter familiens navn. 

Bestanden af bier i verden er faldet drastisk på kort tid. Colony Collapse Disorder, CCD eller pludselig bidød, er en uforklarlig sygdom, der rammer bikolonier, hvor bierne forsvinder fra deres bistader. Sygdommen startede i USA, hvor bestanden af honningbier blev halveret fra 1971 til 2007, og siden har sygdommen bredt sig over store dele af verden. De stærkt virkende neurotoxinske insekticider, neonikotinoiderne og fipronil, er under mistanke som årsag til massedød blandt bier.

Levevis 
Hannerne lever som regel ganske kort og bidrager væsentligst til forplantningen. Hunnerne tager sig sædvanligvis af afkommet og bygger boet. Mange bier spiller en vigtig rolle i planters bestøvning og dermed for fødevareproduktionen. De fleste arter opsøger mange slags planter, mens nogle arter er specialiseret på én eller flere bestemte planter, eller interesserer sig for blomster med bestemte farver.

Bierne omfatter flere arter, som er eusociale og danner kolonier, der består af arbejdere, dronninger og droner. Til disse hører brodløse bier, honningbier og flere humlebier.

De fleste arter er imidlertid enlige (solitære), og hos dem er det ofte hunnene, der bygger nogle mindre yngleceller i hulrum i trær og derefter i større eller mindre udstrækning sørger for larvene.

Inddeling 
I ældre klassifikation var alle bier samlet i én familie Apidae. Det almindelige i dag er at fordele dem på syv familier. Alle familier undtagen Stenotritidae findes i Danmark.

 Ordenen årevingede, Hymenoptera
 Gruppen stilkhvepse, Apocrita
 Gruppen brodhvepse, Aculeata
 Overfamilien Apoidea
 Serie Apiformes (synonym Anthophila)
 Familien Stenotritidae
 Familien Colletidae (korttungebier; fx  silkebier og maskebier)
 Familien Andrenidae (gravebier; fx jordbier)
 Familien Halictidae (vejbier)
 Familien Melittidae (sommerbier)
 Familien Megachilidae (bugsamlerbier)
 Familien Apidae (langtungebier; fx humlebier, honningbier, hvepsebier og andre)

Slægtskabsforhold 
Nedenstående kladogram over bifamilierne i Apiformes er baseret på Hedtke et al. (2013), der placerer de tidligere familier Dasypodaidae og Meganomiidae som underfamilier i familien Melittidae (sommerbier).

Bier på den danske rødliste

Der er 292 arter af bier i Danmark. Af dem er 244 arter på den danske rødliste 2019. Af dem fandt man i henhold til betegnelserne på IUCN's rødliste:
19 (8 %) regionalt uddøde arter (RE), der er forsvundet fra den danske natur.
18 arter (7 %) Kritisk truet (CR), der har således ekstremt høj risiko for at uddø i den danske natur.
17 arter (7 %) er truede (EN) og har dermed meget stor risiko for at uddø i den vilde natur.
21 arter (9 %) er sårbare (VU) og har stor risiko for at uddø i den vilde natur.
26 arter (11 %) næsten truede (NT), hvilket betyder, at de er tæt på at høre til i en af de truede kategorier.

De rødlistede arter er primært  truet af, at deres levesteder forringes eller forsvinder.

Rundbælgjordbi Andrena gelriae 
Frynset småjordbi	Andrena niveata	
	Rød jordbi Andrena schencki 
	Humlevægbi	Anthophora plagiata 
	Steppehumle	Bombus cullumanus 
	Frugthumle	Bombus pomorum 
	Klokkesnyltehumle	Bombus quadricolor 
	Felthumle	Bombus ruderatus 
	Kurvglansbi	Dufourea minuta 
	Knopurtvejbi Halictus compressus	
	Stråmaskebi	Hylaeus pfankuchi 
	Bredskaftet maskebi Hylaeus rinki 
	Sydlig maskebi	Hylaeus sinuatus 
Plettet smalbi	Lasioglossum sexnotatum	 
	Pragtsørgebi Melecta luctuosa	
	Sølvhvepsebi	Nomada argentata 
	Skovhvepsebi Nomada opaca	
Vikkehvepsebi Nomada villosa		
Skægbi Rophites quinquespinosus	 

Punkteret småjordbi	Andrena alfkenella		
	Pragtvægbi	Anthophora aestivalis	
	Perlebi	Biastes truncatus	
	Kløverhumle	Bombus distinguendus	
	Kystsilkebi	Colletes floralis	
Guldbuksebi Dasypoda suripes			
Overdrevvejbi Halictus leucaheneus			
Bredhovedet vejbi	 Halictus maculatus		
Vægmaskebi Hylaeus pictipes			
Guldsmalbi Lasioglossum aeratum			
Dråbehvepsebi Nomada guttulata			
Rød hvepsebi Nomada integra			
	Lille pilehvepsebi Nomada obscura		
	Fladkilet hvepsebi	Nomada obtusifrons	
Gulbenet hvepsebi	Nomada succincta		
	Knopurtmurerbi	Osmia niveata	
	Skovmurerbi		Osmia pilicornis 
	Rustblodbi	Sphecodes ferruginatus	 

Sølvjordbi Andrena argentata			
Løvskovjordbi	 Andrena coitana		
Orange jordbi	 Andrena marginata		
Feltjordbi	Andrena morawitzi		
Kystjordbi	 Andrena thoracica		
Sort vægbi Anthophora retusa			
Havesnyltehumle Bombus barbutellus			
Skovhumle Bombus sylvarum			
Enghumle Bombus veteranus			
Stor keglebi Coelioxys conoidea			
Overdrevglansbi Dufourea dentiventris			
Blåmunkeglansbi Dufourea halictula			
Klokkeglansbi Dufourea inermis			
Zonesmalbi Lasioglossum zonulum			
Lille sandhvepsebi Nomada baccata			
Mørk hvepsebi Nomada fuscicornis			
Tormentilhvepsebi Nomada roberjeotiana	 

Hvidkløverjordbi Andrena albofasciata			
Overdrevjordbi Andrena chrysopyga			
Kurvjordbi Andrena fulvago			
Vikkejordbi	 Andrena lathyri		
Gyveljordbi Andrena ovatula			
Stor vejbi Halictus quadricinctus			
Murergnavebi Hoplitis anthocopoides			
Tornbi Hoplosmia spinulosa			
Overdrevsmalbi Lasioglossum brevicorne			
Brunlig smalbi	 Lasioglossum fulvicorne		
Smaragdsmalbi		 Lasioglossum nitidulum	
Rustsmalbi Lasioglossum xanthopus			
Kystbladskærerbi Megachile maritima			
Rødtopbi Melitta tricincta			
Nomada moeschleri	Løvskovhvepsebi		
Frynset hvepsebi Nomada stigma			
Overdrevmurerbi Osmia uncinata			
Sort blodbi	 Sphecodes niger		
Klintblodbi Sphecodes rubicundus			
Sort panserbi Stelis phaeoptera			
Båndet panserbi Stelis punctulatissima

Se også 

 Bidronningeføde
 Biernes sprog
 Buckfastbi – hybridrace hvori brun bi indgår
 Bi-krigen på Læsø
 Insektdøden
 Langtungebier 
 Agerhumle
 Brun bi
 Humlebi
 Honningbi

Kilder

Eksterne lænker 
 Danske navne på bifamilier. allearter.dk. Arkiveret udgave fra 2013.
 Engel, M.S. 2005. Family-group names for bees (Hymenoptera: Apoidea). American Museum Novitates 3476: 1-33.
 Jones, Kristina. 2011. Vet for lite om humla. fra forskning.no. 28. februar 2011.  
 Michener, C.D. 2007. The Bees of the World. Second edition. Johns Hopkins University Press. xvi + 953 s.
 Wojciech J. Pulawski. 2010. Family group names and classification, Version 20. april 2010
 Ødegaard, F. 2009. Ville bier og humler. Nyttige insekter i dramatisk tilbakegang. – Grevlingen 28(2): 12-13. pdf
 Hallvard Elven, Leif Aarvik. Veps. Hymenoptera. . Naturhistorisk museum, Universitetet i Oslo. Artsdatabanken.no.
 Discover Life - Apoidea En liste over alle bier i verden med synonymer og udbredelse.
 At redde bierne

Bier